als_Latn dik_Latn sag_Latn
Petrit Çakraj, një nga dëshmitarët e vrasjes se ish- deputetit Azem Hajdari është përfshirë sot në një tjetër ngjarje me shkembim zjarri mes tij dhe policise ne fshatin Llugaj te Tropojes.
Mes Cakrajt dhe Forcave të Ndërhyrjes së Shpejtë ka pasur shkëmbim zjarri në momentin, kur policia ka shkuar për ta arrestuar te kerkuarin ne banesen e tij.
Ngjarja ka ndodhur në orët e para të mëngjesit. FNSH kishte organizuar një operacion për arrestimin e tij, por kur ka rrethuar banesën është gjetur nën breshëritë e plumbave të Petrit Çakrajt.
Forcat e Ndërhyrjes së shpejtë u janë kundërpërgjigjur të shtënave por mësohet se Çakraj ka arritur të largohet në drejtim të paditur. Edhe më herët Petrit Çakraj ka patur incidente të vogla me policinë.
Petrit Çakraj, ishte një nga dëshmitarët mbi të cilin Prokuroria mbështeti akuzën kundër të pandehurve që u dënuan për vrasjen e Hajdarit. Në procesin gjyqësor të atëhershëm avokatët mbrojtës dhe të pandehurit gjithmonë deklaruan se dëshmia e tij ishte e gënjeshtërt. Petrit Çakraj njihet si person me precedentë penalë dhe disa herë i dënuar nga gjykatat tona për vepra të ndryshme penale.
Pas ngjarjes ne Tropoje, Prokuroria e Përgjithshme tha se policia ka shkuar në shtëpinë e Çakrit për të ekzekutuar një urdhër arresti të prokurorisë së Durrësit. Ndaj tij janë ngritur 2 akuza ajo e falsifikimit të dokumentave dhe korrupsion aktiv.
Në maj të këtij viti Petrit Çakraj ishte arrestuar në vendin e njohur si Ura e Dajlanit në Durrës ndërsa tentonte t’i jepte para një punonjësi policie për të mos i bllokuar mjetin, pasi Çakraj po udhëtonte pa patentë dhe pa asnjë dokument të mjetit.
Çakraj i ka paraqitur para punonjësit të policisë tre dokumente si oficer i antiterrorit, për një tjetër agjenci të huaj hetimi dhe zbulimi.
Pas arrestimit, gjykata e shkallës së parë në Durrës vendosi “Hetim në gjendje të lirë”, por prokuroria apeloi sërish dhe gjykata e apelit vendosi shpalljen në kërkim dhe arrestimin e tij.
als_Latn als_Latn als_Latn als_Latn als_Latn als_Latn als_Latn als_Latn als_Latn